ขอร่วมกันเตือนสติและใช้ความระมัดระวังในการเดินทาง ย้ำฝ่ายความมั่นคง ช่วยกันดูแลการเดินทางกลับของประชาชน
ขอร่วมกันเตือนสติและใช้ความระมัดระวังในการเดินทาง ย้ำฝ่ายความมั่นคง ช่วยกันดูแลการเดินทางกลับของประชาชนพลโท คงชีพ ตันตระวาณิชย์ โฆษกกระทรวงกลาโหม เปิดเผยว่า พลเอก ประวิตร วงษ์สุวรรณ รองนายกรัฐมนตรีและรัฐมนตรีว่าการกระทรวงกลาโหม กำชับขอให้ฝ่ายความมั่นคงและทุกหน่วยงานที่เกี่ยวข้อง ช่วยกันทำหน้าที่ ดูแลความมั่นคงปลอดภัยและอำนวยความสะดวกกับประชาชน ที่กำลังเดินทางกลับจากภูมิลำเนาหลังเทศกาลปีใหม่ โดยจำเป็นต้องคุมเข้มมาตรการความปลอดภัยและบังคับใช้กฎหมายจราจร กับการขับขี่ ที่เป็นสาเหตุหลักของการเกิดอุบัติเหตุ ทั้งการเมาแล้วขับ , หลับใน , การขับรถเร็ว , ขับรถฝ่าฝืนกฎจราจร และขับรถโดยประมาท เพื่อลดการบาดเจ็บและเสียชีวิตที่อาจเกิดขึ้นพลเอก ประวิตร ขอบคุณและเป็นกำลังใจให้กับเจ้าหน้าที่ทุกคน ในการหมุนเวียนทำหน้าที่ร่วมกันดูแลความมั่นคงปลอดภัยของประชาชนตลอดช่วงเทศกาลแห่งความสุขปีใหม่ โดยย้ำให้เจ้าหน้าที่ทุกคนใช้ความอดทนและความสุภาพในการทำหน้าที่ ควบคู่กับมีใจบริการช่วยอำนวยความสะดวกการเดินทางของประชาชน  ขณะเดียวกัน ขอให้ผู้ใช้รถใช้ถนนทุกคน เดินทางด้วยความปลอดภัย โดยร่วมกันเตือนสติ ไม่ประมาทและใช้ความระมัดระวังในการเดินทาง เตรียมร่างกายให้พร้อม ปฏิบัติตามกฎจราจร มีน้ำใจและมารยาทในการขับขี่ เพื่อสวัสดิภาพและความปลอดภัยของทุกคนในครอบครัว